ᱱᱤᱛᱟ ᱚᱢᱵᱟᱱᱤ

ᱱᱤᱛᱟ ᱢᱩᱠᱮᱥ ᱚᱢᱵᱟᱱᱤ (née Dalal, ᱡᱟᱱᱟᱢ ᱑ ᱱᱚᱣᱮᱢᱵᱚᱨ ᱑᱙᱖᱓) ᱫᱚ ᱥᱤᱧᱚᱛᱤᱭᱟᱹ ᱯᱷᱤᱞᱟᱱᱛᱷᱨᱳᱯᱤᱥᱴ
᱙philanthropist) ᱠᱟᱱᱟᱭ | ᱨᱤᱞᱤᱭᱟᱱᱥ ᱯᱷᱟᱜᱰᱮᱥᱚᱱ ᱨᱤᱱᱤᱡ ᱪᱮᱭᱟᱨᱯᱚᱨᱥᱚᱱ ᱟᱨ ᱛᱷᱟᱯᱚᱱᱤᱭᱟᱹ ᱠᱟᱢᱟᱭ, ᱫᱷᱤᱨᱩᱵᱷᱟᱭᱤ ᱚᱢᱵᱟᱱᱤ ᱡᱮᱼᱡᱟᱹᱛᱤᱭᱟᱹᱨᱤ ᱚᱞ ᱤᱛᱩᱱ ᱟᱥᱲᱟ ᱟᱨ ᱨᱤᱞᱤᱭᱟᱱᱥ ᱤᱱᱰᱚᱥᱴᱨᱤ ᱨᱤᱱᱤᱡ ᱱᱚᱱᱼᱮᱠᱷᱡᱤᱠᱭᱩᱴᱤᱵᱦ ᱰᱤᱨᱮᱠᱴᱚᱨ ᱠᱟᱱᱟᱭ | ᱱᱩᱩᱭ ᱫᱚ ᱨᱤᱞᱤᱭᱟᱱᱥ ᱤᱱᱰᱚᱥᱴᱨᱤᱡᱽ ᱨᱤᱱᱤᱡ ᱪᱮᱭᱟᱨᱢᱮᱱ ᱥᱟᱶᱛᱮ ᱢᱮᱱᱮᱡᱤᱝ ᱰᱤᱨᱮᱠᱴᱚᱨ ᱢᱤᱩᱠᱮᱥ ᱚᱢᱵᱟᱱᱤ ᱥᱟᱶ ᱵᱟᱯᱞᱟ ᱠᱟᱱᱟᱭ | ᱚᱢᱵᱟᱱᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱡᱷᱚᱛᱚ ᱠᱟᱹᱣᱰᱤ ᱢᱮᱥᱟ ᱠᱟᱛᱮ $50 billion ᱠᱷᱚᱱ ᱡᱟᱹᱥᱛᱤ ᱜᱮᱭᱟ, ᱟᱨ ᱱᱩᱠᱩ ᱫᱚ ᱥᱤᱧᱚᱛ ᱨᱮᱱ ᱡᱷᱚᱛᱚ ᱠᱷᱚᱱ ᱢᱟᱨᱟᱝ ᱞᱤᱥᱟᱹᱬ ᱠᱟᱱᱟ ᱠᱚ | ᱱᱩᱭ ᱫᱚ ᱢᱤᱫ ᱟᱨᱴ ᱥᱟᱶᱴᱟᱣᱤᱡ ᱦᱚᱸ ᱠᱟᱱᱟᱭ ᱟᱨ ᱤᱱᱰᱤᱭᱟᱱ ᱯᱨᱤᱢᱤᱭᱚᱨ ᱞᱤᱜᱽ ᱨᱮᱭᱟᱜ ᱢᱩᱢᱵᱟᱭ ᱤᱱᱰᱤᱭᱟᱱᱥ ᱠᱨᱤᱠᱮᱴ ᱴᱤᱢ ᱨᱤᱱᱤᱡ ᱢᱟᱹᱞᱤᱠ ᱠᱟᱱᱟᱭ |

ᱤᱱᱰᱤᱭᱟ ᱴᱳᱰᱮᱭ ᱯᱟᱣᱴᱟ ᱠᱷᱚᱱ ᱒᱐᱑᱖ ᱨᱮ ᱱᱩᱭ ᱫᱚ ᱥᱤᱧᱚᱛ ᱨᱤᱱᱤᱡ ᱢᱤᱫ ᱧᱩᱛᱩᱢᱟᱱ ᱛᱤᱨᱞᱟᱹ ᱞᱮᱠᱟᱛᱮ ᱠᱚ ᱕᱐ ᱜᱚᱴᱟᱝ ᱛᱟᱹᱞᱠᱟᱹ ᱛᱟᱞᱟᱨᱮ ᱠᱚ ᱵᱟᱪᱷᱚᱱ ᱞᱮᱫᱮᱭᱟ | ᱟᱨ ᱯᱷᱳᱨᱵᱚᱥ ᱯᱟᱦᱴᱟ ᱠᱷᱚᱱ ᱮᱥᱤᱭᱟ ᱨᱤᱱᱤᱡ ᱧᱩᱛᱩᱢᱟᱱ ᱛᱤᱨᱞᱟᱹ ᱞᱮᱠᱟᱛᱮ ᱠᱚ ᱫᱚᱨᱥᱟᱞ ᱞᱮᱫᱮᱭᱟ | ᱱᱩᱭ ᱫᱚ ᱯᱩᱭᱞᱩ ᱥᱤᱧᱚᱛᱤᱭᱟᱹ ᱛᱤᱨᱞᱟᱹ ᱞᱮᱠᱟᱛᱮ ᱡᱮᱼᱡᱟᱹᱛᱤᱭᱟᱹᱨᱤ ᱚᱞᱚᱢᱯᱤᱠ ᱜᱟᱶᱛᱟ ᱨᱤᱱᱤᱡ ᱥᱩᱛᱨᱮᱛ ᱞᱮᱠᱟᱛᱮ ᱵᱟᱪᱷᱚᱱ ᱞᱮᱱᱟᱭ |.

 ᱟᱬᱜᱟᱛ ᱡᱤᱭᱚᱱ 
ᱱᱤᱛᱟ ᱚᱢᱵᱟᱱᱤ (née Dalal) ᱫᱚ ᱑ ᱱᱚᱣᱮᱢᱵᱚᱨ ᱑᱙᱖᱓ ᱥᱟᱹᱦᱤᱛ ᱨᱮ ᱢᱩᱢᱵᱟᱭ ᱨᱮᱭᱟᱜ ᱢᱤᱫ ᱜᱩᱡᱽᱨᱟᱛ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ | ᱱᱩᱭ ᱟᱡ ᱵᱟᱵᱼᱟᱜ ᱧᱩᱛᱩᱢ ᱫᱚ ᱨᱚᱵᱤᱱᱫᱽᱨᱚᱵᱷᱟᱭᱤ ᱫᱚᱞᱟᱞ ᱟᱨ ᱟᱭᱚ ᱫᱚ ᱯᱩᱨᱱᱤᱢᱟ ᱫᱚᱞᱟᱞ ᱠᱟᱱᱟ ᱠᱤᱱ | ᱱᱤᱛᱟ ᱫᱚ ᱱᱟᱨᱥᱤ ᱢᱟᱱᱡᱤ ᱠᱚᱞᱮᱡᱽ ᱚᱯᱷ ᱠᱚᱢᱚᱨᱥ ᱮᱸᱰ ᱤᱠᱚᱱᱳᱢᱤᱠᱥ ᱠᱷᱚᱱ ᱟᱡᱟᱜ ᱵᱮᱪᱞᱚᱨ ᱰᱤᱜᱽᱨᱤ ᱠᱚᱢᱯᱞᱤᱴ ᱞᱮᱫᱟᱭ | ᱱᱩᱭ ᱫᱚ ᱵᱷᱟᱨᱚᱛᱱᱟᱴᱭᱚᱢ ᱜᱤᱫᱽᱨᱟᱹ ᱵᱮᱲ ᱠᱷᱚᱚᱱ ᱥᱮᱬᱟᱭᱮᱫ ᱛᱟᱦᱮᱸᱫ, ᱛᱚᱵᱮ ᱦᱟᱨᱟ ᱠᱟᱛᱮ ᱱᱩᱭ ᱫᱚ ᱢᱤᱫ ᱯᱨᱚᱯᱷᱮᱥᱚᱱᱟᱞ ᱵᱷᱟᱨᱚᱛᱱᱟᱴᱭᱚᱢ ᱰᱟᱱᱥᱚᱨ ᱵᱮᱱᱟᱣ ᱠᱟᱱᱟᱭ |

ᱱᱤᱡᱮᱨ ᱡᱤᱭᱚᱱ
ᱱᱤᱛᱟ ᱫᱚ ᱨᱚᱵᱤᱱᱫᱽᱨᱚᱵᱷᱟᱭᱤ ᱫᱚᱞᱟᱞ ᱟᱨ ᱯᱩᱨᱱᱤᱢᱟ ᱫᱚᱞᱟᱞᱼᱤᱡ ᱦᱚᱯᱚᱱ ᱮᱨᱟᱛ ᱠᱟᱱᱟᱭ | ᱱᱩᱭᱤᱡ ᱢᱤᱫ ᱠᱩᱲᱤ ᱵᱚᱭᱦᱟ ᱢᱮᱱᱟᱭ ᱛᱟᱭᱟ, ᱢᱚᱢᱛᱟ ᱫᱚᱞᱟᱞ ᱧᱩᱛᱩᱢ ᱛᱟᱭ | ᱱᱩᱭ ᱫᱚ ᱢᱟᱪᱮᱫ ᱞᱮᱠᱟᱛᱮ ᱠᱟᱹᱢᱤᱭᱟ | ᱱᱤᱛᱟ ᱫᱚ ᱥᱩᱵᱩᱨᱵᱟᱱ ᱢᱩᱢᱵᱟᱭ ᱨᱮ ᱢᱤᱫ ᱢᱤᱰᱤᱞ ᱠᱞᱟᱥ ᱜᱷᱟᱨᱚᱸᱡᱽ ᱨᱮ ᱦᱟᱨᱟ ᱞᱮᱱᱟᱭ, ᱱᱩᱭ ᱫᱚ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱮ ᱥᱮᱬᱟᱞᱮᱫ ᱛᱟᱦᱮᱫ | ᱱᱩᱭ ᱡᱚᱠᱷᱚᱱ ᱢᱟᱪᱮᱫ ᱞᱮᱠᱟᱛᱮ ᱯᱟᱲᱦᱟᱣ ᱡᱤᱭᱚᱱ ᱪᱟᱹᱞᱩ ᱞᱮᱱ ᱛᱟᱭᱟ, ᱩᱱ ᱚᱠᱛᱚ ᱢᱩᱠᱮᱥ ᱚᱢᱵᱟᱱᱤ ᱥᱟᱶ ᱧᱟᱯᱟᱢ ᱞᱮᱱᱟᱭ ᱟᱨ ᱑᱙᱘᱕ ᱨᱮᱠᱤᱱ ᱵᱟᱯᱞᱟ ᱞᱮᱱᱟ | ᱛᱚᱵᱮ ᱵᱟᱯᱞᱟ ᱨᱮᱭᱟᱜ ᱠᱤᱪᱷᱩ ᱥᱟᱞᱮ ᱫᱚᱥᱟᱨ ᱦᱚᱸ ᱱᱩᱭ ᱫᱚ ᱢᱟᱪᱮᱫ ᱞᱮᱠᱟᱛᱮ ᱠᱟᱹᱢᱤ ᱟᱹᱜᱩᱭᱮᱫ ᱛᱟᱦᱮᱸᱫ |

ᱱᱩᱭ ᱨᱮᱱ ᱫᱚ ᱵᱟᱨᱭᱟ ᱠᱚᱲᱟ ᱜᱤᱫᱽᱨᱟᱹ ᱟᱨ ᱢᱤᱫ ᱦᱚᱯᱚᱱ ᱮᱨᱟᱛ ᱛᱟᱭ | ᱟᱠᱟᱥ ᱟᱨ ᱤᱥᱟ ᱚᱢᱵᱟᱱᱤ ᱫᱚ ᱵᱟᱨᱭᱟ ᱢᱟᱨᱟᱝ ᱜᱮᱭᱟᱠᱤᱱ ᱟᱨ ᱚᱱᱚᱱᱛᱚ ᱚᱢᱵᱟᱱᱤ ᱫᱚ ᱦᱩᱰᱤᱧᱤᱡ ᱛᱟᱠᱚ | ᱟᱠᱟᱥ ᱫᱚ ᱵᱽᱨᱟᱣᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱤᱠᱚᱱᱳᱢᱤᱠᱥ ᱨᱮ ᱰᱤᱜᱽᱨᱤ ᱦᱟᱛᱟᱣ ᱟᱠᱟᱫᱟᱭ ᱱᱤᱛᱚᱜ ᱱᱩᱭ ᱜᱮ ᱨᱤᱞᱤᱭᱟᱱᱥ ᱡᱤᱭᱳ ᱤᱱᱯᱷᱳᱠᱚᱢ ᱨᱮ ᱪᱤᱯᱷ ᱚᱯᱷ ᱥᱴᱨᱟᱴᱮᱡᱤ ᱞᱮᱠᱛᱮ ᱠᱟᱹᱢᱤ ᱠᱟᱱᱟᱭ | ᱤᱥᱟ ᱚᱢᱵᱟᱱᱤ ᱫᱚ ᱭᱟᱞᱮ ᱡᱮᱜᱮᱛᱵᱤᱨᱫᱟᱹᱜᱟᱲ ᱠᱷᱚᱱ ᱥᱟᱭᱠᱳᱞᱳᱡᱤ ᱨᱮ ᱰᱤᱜᱽᱨᱤ ᱦᱟᱛᱟᱣ ᱟᱠᱟᱫᱟᱭ, ᱟᱨ ᱱᱤᱛᱚᱜ ᱫᱚ ᱨᱤᱞᱤᱭᱟᱱᱥ ᱡᱤᱭᱳ ᱤᱱᱯᱷᱳᱠᱚᱢ ᱟᱨ ᱨᱤᱞᱤᱭᱟᱱᱥ ᱨᱤᱴᱮᱞᱚᱨ ᱨᱮ ᱰᱤᱨᱮᱠᱴᱚᱨ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟᱭ |

ᱥᱟᱹᱠᱷᱭᱟᱹᱛ

ᱵᱟᱹᱲᱛᱤ ᱡᱚᱱᱚᱲ

 Reliance Foundation website 

Category:1963 births
Category:Living people
Nita
Category:Indian industrialists
Category:International Olympic Committee members
Category:Indian women philanthropists
Category:Indian philanthropists
Category:Businesspeople from Mumbai
Category:Businesswomen from Maharashtra
Category:21st-century Indian businesspeople